કાશ્મીરમાં છેલ્લા કેટલાયે દિવસોથી જે પરિસ્થિતિનું નિર્માણ થયું છે તેની પાછળનું મૂળ કારણ પાકિસ્તાન છે. આપણને શીતયુદ્ધ પરથી સબક મળ્યો છે કે દુશ્મન દેશોની આંતરિક હિલચાલને બહારની તાકાતથી સફળતાપૂર્વક પ્રાયોજીત કરી શકાય છે. આવી પશ્વિમી નીતિનું પરિણામ અે આવ્યું કે પરમાણુ શકિત સંપન્ન સોવિયેત સંઘ પણ તૂટી ગયું હતું ત્યારે હવે ભારતે પણ પાકિસ્તાનને અંદરથી જ તોડી પાડવાની કોશિશ કરવી જોઈઅે અને કાશ્મીરમાં ઉદાર વિચારસરણી ધરાવતા નેતાઓને મજબૂત બનાવવા આગળ વધવુ જોઈએ.